150 brugere af Værestedet Syrenen i Brovst står uden det daglige holdepunkt efter altødelæggende brand tirsdag morgen, men der arbejdes på et alternativt tilbud. Måske i byens hal.

De omkring 150 brugere af Værestedet Syrenen i Brovst vil allerede i denne uge få mulighed for at mødes et andet sted i Brovst. Det fortæller Lene Lomborg, der er tilbudsleder i psykiatrien i Jammebugt Kommune Lene Lomborg. - Vi vil sørge for at finde et sted, så de hurtigst muligt kan komme hen og få en kop kaffe og få en snak om situationen. Vi håber at få en aftale med hallen i Brovst, for der kan vi være mange mennesker til stede ad gangen, siger hun. Der vil fortsat være tilbud i Brovst De mange brugere, der står nu står uden det daglige holdepunkt kan være ganske rolige i forhold til fremtiden, forsikrer borgmester i Jammebugt Kommune Mogens Christen Gade (V). - Det er jo en rigtig trist nyhed både for os og for brugerne. men jeg kan forsikre alle for, at der også i fremtiden vil være et permanent tilbud i Brovst til de sårbare borgere. Vi har politisk besluttet at holde fast i et værested i de fire store byer i kommunen, og det holder vi fast i , siger han. Den voldsomme brand, der tirsdag morgen ødelagde Værestedet Syrenen blev anmeldt 05.05 af en nabo. Værestedet har kun åbent i dagtimerne, så der var ingen personer på stedet, da branden af endnu ukendte årsager udbrød. Bygningen var allerede overtændt, da brandfolkene fra Brovst og Fjerreitslev nåede frem, og bygningen er totalskadet. - Det er en rigtig skidt situation for de mange brugere, der har brug for den tryghed i hverdagen, som Syrenen har givet dem. Vi vil vil arbejde hårdt på at finde en alternativ løsning til dem, lyder de fra borgmester Mogens Christen Gade.